### | | | | --- | --- | | | | | --- | | **Byråd** 27. november 2018 Sagsnr. 710-2018-2285 Dok.nr. 710-2018-432122 Sagsbehandler DPGILA | | 193.                Kvalitetsstandard vedrørende stof- og alkoholmisbrugsbehandling - Åbent

###

|  |  |
| --- | --- |
| Tidl. politisk behandling | BY, 29.10.16, pkt. 185 |
| Forventet sagsgang | SS-U, BS-U, ØK, BY |
| Lovgrundlag | Sundhedsloven, lov om social service |

###

**SAGENS INDHOLD**

Byrådet skal i denne sag tage stilling til en opdateret og
revideret kvalitetsstandard vedrørende stof- og alkoholmisbrugsbehandling for
unge og voksne i [adresse].

På nuværende tidspunkt er der tre kvalitetsstandarder:
Kvalitetsstandard for social stofmisbrugsbehandling af voksne,
kvalitetsstandard for social stof- og alkoholmisbrugsbehandling af unge samt
kvalitetsstandard for alkoholbehandling af voksne. Disse tre standarder
foreslås nu samlet i én kvalitetsstandard benævnt stof- og
alkoholmisbrugsbehandling i [adresse].

Samtidig foreslås kvalitetstandarden ændret, så der
kommunikeres mere direkte til borgerne.

Kvalitetsstandarden beskriver det serviceniveau, som Byrådet
inden for de lovgivningsmæssige rammer fastlægger for indsatsen vedrørende
stof- og alkoholmisbrugsbehandling i [adresse]. Beskrivelsen af
indholdet, omfanget og udførelsen af de kommunale ydelser skal bidrage til at
skabe sammenhæng mellem serviceniveau, de afsatte ressourcer, afgørelserne og
levering af indsatsen.

Kvalitetsstandarden skal som minimum revideres hvert andet
år.

[adresse] Rusmiddelcenter er pt. i kontakt med 135 borgere
fordelt med 60 borgere med alkoholproblematikker, 58 borgere med
stofmisbrugsproblematikker og 17 unge under 18 år med alkohol- og/eller
stofmisbrugsproblematikker.

**VURDERING**

De gældende kvalitetstandarder er et mix af retningslinjer
for sagsbehandlernes opgaver i forbindelse med en sag omkring
misbrugsbehandling, og hvad borgerne kan forvente af serviceniveau for
behandling i [adresse]. Social og Sundhed har vurderet, at de
administrative procedurer ikke længere bør være en del af kvalitetsstandarden,
men at denne alene skal vedrøre, hvilket serviceniveau borgerne kan forvente -
herunder krav og rettigheder.

Bekendtgørelsen om
kvalitetsstandard for social behandling for stofmisbrug fastlægger en række
krav til indholdet i standarden, bl.a. løbende opfølgning på borgerens
behandlingsplan, behandlingsgaranti og krav om at sætte mål for indsatsen. Med
henblik på løbende at følge op på resultaterne af stofmisbrugsbehandlingen har
Byrådet på møde 28. august 2014 vedtaget følgende mål:

1. Andelen af stofmisbrugere, der er
stoffri eller har reduceret deres stofmisbrug efter afsluttet behandling skal
udgøre minimum 35 %. I 2020 er måltallet 50 %, jf. regeringens 2020-mål.

2. Andelen af stofmisbrugere, der har
afsluttet deres behandling og vender tilbage til stofmisbrugsbehandling inden
for 12 måneder skal maksimalt udgøre 10 %.

3. Andelen af stofmisbrugere, der har
afsluttet deres behandling med stoffrihed og vender tilbage til
stofmisbrugsbehandling med tilbagefald inden for 12 måneder skal maksimalt
udgøre 2 %.

Social og Sundhed har ved
seneste revision af kvalitetsstandarden i Byrådet 29. november 2016 fulgt op på
målene. Der følges ligeledes nu op på, om de tre mål er opfyldt de seneste 12
måneder.

Ad mål 1:

I perioden 1. september 2017 til
1. september 2018 er 63 % (35 ud af 56) af
borgerne stoffrie eller har reduceret deres stofmisbrug efter afsluttet
behandling. Målet på de 35 % blev således opnået. Ved opfølgningen i 2016 blev
målet ikke nået, og der var usikkerhed om registreringen, hvilket betød, at
måltallet på 35 % blev fastholdt. Med det måltal der er opnået, ændres
måltallet til 50 %, som er regeringens måltal for 2020.

Ad mål 2:

Målet er nået, da 9 % (fem ud af
56 borgere) er vendt tilbage til stofmisbrugsbehandling inden for 12 måneder,
efter de har afsluttet deres behandling.

Ad mål 3:

Målet er ikke nået. Der er 3,6 %
(to ud af 56 borgere), der har afsluttet deres behandling med stoffrihed og er
vendt tilbage til behandling med tilbagefald inden for det sidste år. Der er
kun én borger, som må vende tilbage til behandling, hvis målet skal nås. Social
og Sundhed forventer, at måltallet nås ved næste opfølgning i 2020.

**ØKONOMI**

Der er ingen økonomiske konsekvenser.

**INDSTILLING**

Den konstituerede direktør for Børn og Skole og direktøren
for Social og Sundhed indstiller til Byrådet:

1.    At den opdaterede
og reviderede kvalitetstandard vedrørende stof- og
       alkoholmisbrugsbehandling i [adresse] godkendes.

**BESLUTNING**

***Social- og Sundhedsudvalget, 6. november 2018:***

Fraværende:Zara Johansen

Indstilles godkendt.

***Børne- og Skoleudvalget, 8. november 2018:***

Fraværende:Ingen

Indstilles godkendt.

***Økonomiudvalget, 20. november 2018:***

Fraværende:Nina Carlsen

Indstilles godkendt.

**Bilag**

|  |  |
| --- | --- |
| Kvalitetsstandard stof- og alkoholmisbrugsbehandling | 710-2018-436507 |